CELEX: 32022D0119
Language: hu
Date: 2022-01-26 00:00:00
Title: A Bizottság (EU) 2022/119 határozata (2022. január 26.) az élelmiszerlánc, valamint az állat- és növényegészségügy kérdéseivel foglalkozó konzultatív csoport létrehozásáról szóló 2004/613/EK határozat hatályon kívül helyezéséről

2022.1.28.   
               
               
                  HU
               
               
                  Az Európai Unió Hivatalos Lapja
               
               
                  L 19/71
               
            
         A BIZOTTSÁG (EU) 2022/119 HATÁROZATA
         (2022. január 26.)
         az élelmiszerlánc, valamint az állat- és növényegészségügy kérdéseivel foglalkozó konzultatív csoport létrehozásáról szóló 2004/613/EK határozat hatályon kívül helyezéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         mivel:
         
                     (1)
                  
                  
                     A 2004/613/EK bizottsági határozat (1) létrehozta az élelmiszerlánc, valamint az állat- és növényegészségügy kérdéseivel foglalkozó konzultatív csoportot. Munkaprogramjával kapcsolatban a Bizottság az alábbi területeken konzultált a csoporttal: élelmiszer- és takarmánybiztonság, az élelmiszerek és takarmányok címkézése és kiszerelése, az emberi táplálkozás az élelmiszerügyi jogszabályok fényében, állategészségügy és állatjólét, valamint növényegészségügy; ezenfelül a Bizottság az általa a fenti területekhez kapcsolódóan meghozott vagy javasolt bármely intézkedés vonatkozásában is kikérte a csoport véleményét.
                  
               
                     (2)
                  
                  
                     2020. május 20-án a Bizottság elfogadta „A termelőtől a fogyasztóig stratégia a méltányos, egészséges és környezetbarát élelmiszerrendszerért” című közleményt (2).
                  
               
                     (3)
                  
                  
                     „A termelőtől a fogyasztóig” stratégia végrehajtása során konzultálni kell az egészségügy, a táplálkozás, a marketing, a környezetvédelem, az éghajlat, a fenntartható mezőgazdaság, az agronómia, a halászat, az akvakultúra és a társadalomtudományok, valamint az élelmiszerrendszerekhez kapcsolódó digitális átalakulás és finanszírozás területén szakértelemmel rendelkező érdekelt felekkel.
                  
               
                     (4)
                  
                  
                     Ezért „a termelőtől a fogyasztóig” stratégia végrehajtásával kapcsolatos kérdések túlmutatnak a csoportnak a 2004/613/EK határozatban jelenleg meghatározott szakterületein. Következésképpen a szakértők e szakpolitikai területekbe való szélesebb körű bevonásának biztosítása érdekében egy új, több taggal és kibővített feladatkörökkel rendelkező informális szakértői csoportot kell felállítani.
                  
               
                     (5)
                  
                  
                     A fentiek fényében a 2004/613/EK határozatot hatályon kívül kell helyezni.
                  
               
                     (6)
                  
                  
                     mivel a jelenlegi tanácsadó csoport tagjainak megbízatása 2022. július 14-én jár le, ezt a határozatot az azt követő naptól kell alkalmazni,
                  
               ELFOGADTA EZT A HATÁROZATOT:
         
            1. cikk
            A 2004/613/EK határozat hatályát veszti.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
            E határozatot 2022. július 15-től kell alkalmazni.
         
         
            Kelt Brüsszelben, 2022. január 26-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  A Bizottság határozata (2004. augusztus 6.) az élelmiszerlánc, valamint az állat- és növényegészségügy kérdéseivel foglalkozó konzultatív csoport létrehozásával kapcsolatban (HL L 275., 2004.8.25., 17. o.).
         
            (2)  A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának: A „termelőtől a fogyasztóig” stratégia a méltányos, egészséges és környezetbarát élelmiszerrendszerért (COM/2020/381 final).